open-index/open-wikipedia-markdown huggingface dataset:
Kirke (kirja)

**Kirke** () on yhdysvaltalaiskirjailija Madeline Millerin toinen romaani ja itsenäinen jatko-osa teokselle *Akhilleen laulu* (2011). Se on uudelleenkerronta *[[Odysseia]]sta* ja muista kreikkalaisista myyteistä. Tarinan pääosassa on Kirke-noita. Englanninkielinen alkuteos julkaistiin vuonna 2018 ja suomennos vuonna 2021.

Romaani sai hyviä arvosteluja ja oli 16 viikkoa *[[The New York Times]]* -lehden bestseller-listan kärjessä. Miller voitti romaanilla vuoden 2018 parhaan fantasiaromaanin Goodreads Choice -palkinnon ja vuoden 2019 Indie Choice -palkinnon. Romaania on myyty Yhdysvalloissa yli puoli miljoonaa kappaletta, ja se on käännetty yli 20 kielelle.

## Juoni
Romaani kertoo myyttisen Kirke-noidan elämäntarinan. Tarina alkaa hänen syntymästään ja päättyy hänen yritykseensä muuttua kuolevaiseksi. Miller on itse kutsunut romaania Kirken kasvutarinaksi. Kirke on paitsi päähenkilö myös tarinan kaikkitietävä minäkertoja.

Kirke on puolijumalatar ja nymfi, auringonjumala Helioksen ja nymfi Persen tytär. Hänen moniin sisaruksiinsa kuuluvat muun muassa Aietes, Pasifae ja Perses. Kun Kirkestä tulee sisarustensa tavoin noita ja hän mustasukkaisuuttaan muuttaa Skylla-nymfin merihirviöksi, hänet karkotetaan Aiaian saarelle. Siellä Kirke harjoittaa kykyjään ja oppii arvostamaan vapautta. Romaanissa Kirke viettää saarella satoja vuosia, joiden aikana sinne löytävät tiensä monet muutkin myyttiset hahmot, kuten Daidalos, Iason ja Medeia sekä Odysseus. Hän saa Odysseuksen kanssa pojan, Telegonoksen, ja lopulta vapautuu rangaistuksestaan. Kirke päättää luopua kuolemattomuudestaan, jotta voisi vanheta Telemakhoksen rinnalla.

## Televisiosovitus
Vuonna 2019 uutisoitiin HBO:n tilanneen romaaniin perustuvan minisarjan. Sen käsikirjoittajiksi ja vastaaviksi tuottajiksi nimettiin Rick Jaffa ja Amanda Silver. Projektin etenemisestä ei ole sittemmin tiedotettu.

## Lähteet
* 

### Viitteet
Lysa TerKeurst

**Lysa TerKeurst** (s. 21. heinäkuuta 1969) on yhdysvaltalainen kristillinen kirjailija, puhuja ja järjestöjohtaja. Hänet tunnetaan parhaiten Proverbs 31 Ministries -järjestön johtajana. TerKeurst perusti järjestön vuonna 1992.

TerKeurst julkaisi esikoiskirjansa *Living Life on Purpose: Discovering God's Best for Your Life* vuonna 2000. TerKeurst on nimetty seitsemän kertaa *[[New York Times]]in* bestseller-kirjailijaksi. Hänen tunnetuimpia teoksia ovat *Good Boundaries and Goodbyes* (2022), *Forgiving What You Can’t Forget* (2020), *It’s Not Supposed to Be This Way* (2018) ja *Uninvited* (2016). Hän sai vuonna 2019 ECPA:n kirjailijapalkinnon teoksesta *Embraced*. TerKeurst on esiintynyt myös televisio-ohjelmissa.

## Lähteet
Ari Savolainen

**Ari Savolainen** (s. 10. helmikuuta 1942 Kuopio) on suomalainen entinen jalkapalloilija. Savolainen pelasi Kuopion Palloseurassa kausina 1963–1975 voittaen kaksi Suomen mestaruutta kausina 1966 ja 1974, hopeaa kausina 1964, 1967 ja 1969 sekä Suomen Cupin kaudella 1968. Savolainen pelasi 13 pääsarjakauden aikana yhteensä 202 ottelua tehden 34 maalia. 

Savolainen toimi myös kauden 1981 Kuopion Palloseuran päävalmentajana.

## Lähteet
István Katona (historioitsija)

**István Katona** (1732–1811) oli unkarilainen historioitsija. Hän liittyi jesuiittojen munkkikunnan jäseneksi ja toimi opettajana useissa jesuiittojen kouluissa. Hänet nimitettiin 1790 tuomiokapitulin kirjastonhoitajaksi Kalocsaan. Hän julkaisi useita historiallisia teoksia, joista tärkein on *Historia critica regum Hungariæ* (42 osaa, 1779–1817), jolla on ollut suuri merkitys siinä julkaistun laajan aineiston vuoksi.

## Lähteet

## Aiheesta muualla
Sokkokutsa

**Sokkokutsa** (*Ophisternon infernale*) on kutsiin kuuluva kalalaji. Lajia tavataan uhanalaisena makeista vesistä Meksikosta.

## Koko ja ulkonäkö
Sokkokutsa voi kasvaa suurimmillaan 25–33 cm pitkäksi. Laji on ruumiinrakenteeltaan ankeriasmaisen pitkänomainen. Pää on suhteellisen pitkä ja kuono on litteä. Kalalla ei ole lainkaan silmiä, minkä vuoksi sen haju- ja tuntoaistit ovat hyvin kehittyneet. Väriltään sokkokutsa on vaalea, koska sillä ei ole melaniineja tuottavia soluja.

## Levinneisyys ja elintavat
Sokkokutsa elää ainoastaan Jukatanin niemimaalla Yucatánin ja Quintana Roon osavaltioissa. Lajin elinympäristöä ovat maanalaiset osittain vedellä täyttyneet luolat ja luolasysteemit. Kala elää mutapohjaisilla alueilla, joissa on runsaasti kasvien juuria. Sokkokutsan ravintoa ovat lepakoiden ulosteet ja muu orgaanisen aines sekä pienet äyriäiset. Lajin koiras valtaa kutukuopan ja vartioi mätimunia.

Sokkokutsa luokitellaan erittäin uhanalaiseksi. Kantaa uhkaa luolien vedenlaadun heikentyminen saastumisen vuoksi sekä pohjavedenotto.

## Lähteet
Frans Leijon – Kuurosokean ihmeellinen elämä

**Frans Leijon – Kuurosokean ihmeellinen elämä** on Turun yliopiston kulttuurihistorian professorin Hannu Salmen tietokirja kaukaisesta sukulaisestaan, kuurosokeasta Frans Leijonista. Kirjan on julkaissut Otava vuonna 2025. Kirja oli vuoden 2025 Kanava-palkinnon ehdokkaana. Se oli myös vuoden 2025 tietokirjallisuuden Finlandia-ehdokas, ja teos sai vuoden 2026 Lauri Jäntin tietokirjapalkinnon.

Kirjan tekijä Hannu Salmi törmäsi Frans Leijonin nimeen isoisoisänsä virkatodistuksessa, josta ilmeni, että tämän puolisolla Sofia o.s. Leijonilla oli aiempi avioton lapsi. Tieto oli Salmelle uusi, ja hän lähti tutkimaan tarinaa. Osoittautui, että Frans Leijon oli aikanaan ollut tunnettu henkilö, kuurojen kulttuurin piirissä tunnetuimpia henkilöitä Suomessa. Merkityksestä kertoo, että Leijonin jäämistöä on Kuurojen museon arkistossa, Elsa Heporauta teki hänestä radio-ohjelman, jota tehdessä Leijon oli kutsuttu studioon. Frans Leijonista on aiemmin julkaistu Anita Hellören kirjoittama romaani *Mäster Frans* (2009, suom. *Mestari Frans*, 2024).

Salmi ottaa kirjassa kaunokirjailijan vapauksia Leijonin sisäistä maailmaa kuvatessaan, mutta perustaa ne lähteisiin. Hän ei käytä ilmaisua ”kuuromykkä”, sillä se on loukkaava ja vääristävä: ”Aistivammaisilla ihmisillä on omat tapansa kommunikoida ja ilmaista itseään”, kuten Salmi sanoo.

Tuomo Lappalainen kirjoittaa arviossaan, että kirja on enemmän kuin yhden ihmisen elämäntarina: se on kunnianosoitus Pietarsaaren kuuromykkäinkoululle ja sitä johtaneelle Anna Heikelille. Kirja on kertomus kuurojen ja sokeiden koulutuksen alkuvaiheista, jolloin kymmenvuotias Frans-poika pääsi kuuromykkäinkoulun oppilaaksi ja sai ammatillista oppia.

## Lähteet
Fredrik Diehl

**Fredrik Diehl** (5. huhtikuuta 1847 Kristiania, Norja - 19. syyskuuta 1904 Viipuri) oli valokuvaaja, joka asui muun muassa Norjassa ja Ruotsissa sekä Helsingissä ennen muuttoa Viipuriin. Hänen vanhempansa olivat saksalainen räätäli Adolf Adam Diehl ja norjalainen Inger Marie Enger. Diehl aloitti ammattimaisen valokuvauksen noin vuonna 1870 ja toimi ateljeekuvaajana. Hänellä oli oma kuvaamo Viipurissa, jota piti hänen leskensä Maria Diehl os. Dryselius Fredrikin kuoltua. Hänen kuviaan on Museoviraston kokoelmissa.

## Lähteet
Damir Martinović

**Damir Martinović** **"Mrle"**(s. 15. heinäkuuta 1961, Rijeka) on kroatialainen muusikko. Martinović on kuulunut mm. yhtyeisiin Beta Centauri, Termiti, Let 2 ja nykyisin Let 3. Let 3:n kappaleista hän on sanoittanut suurimman osan.

## Saavutukset

* Kroatian teatteripalkinto (Let 3) (1996)
* Discografiapalkinto x5 (Let 3) (1997)
* Paras vaihtoehtorock-palkinto (Let 3: Jedina) (2003)
* Paras rock-albumi (Let 3: Bombardiranje Srbije i Čačak) (2006)
* Paras videonumero (Ero s onoga svijeta) (2006)
* Paras video (Crni mačak) (2001)
* Rijekan kaupungin vuosipalkinto (Let 3) (2007)

## Lähteet
Koukku olan yli

**Koukku olan yli** (eng. **Overhand punch)** on lyönti itsepuolustuslajeissa. Lyönti tehdään yleensä takakädellä ja se seuraa puoliympyrän muotoista rataa kohti vastustajan päätä. Sen tarkoituksena on ylittää vastustajan korkealla oleva suojaus.

Koukkua olan yli käytetään esimerkiksi nyrkkeilyssä, potkunyrkkeilyssä ja MMA:ssa.

## Puolustaminen
Koukun olan yli voi puolustaa lyömällä etukäden suoran sen eteen leuka kiinni rinnassa. Päinvastoin, koukku olan yli voi toimia tehokkaana vastahyökkäyksenä etukäden suoraa vastaan, jos tämä tehdään liian hitaasti.

## Lähteet
Söngvakeppni Sjónvarpsins 2003

**Söngvakeppni Sjónvarpsins 2003** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2003. Islanti ei ollut osallistunut Eurovision laulukilpailuun edellisenä vuotena, joten kilpailu pidettiin nyt vuoden tauon jälkeen. Kilpailu pidettiin avoimena sävellyskilpailuna, johon lähetettiin 204 kappaletta. Kappaleista 15 valittiin kilpailuun.

Kilpailu pidettiin 15. helmikuuta Háskólabió-konserttisalissa Reykjavikissa. Voittaja valittiin puhelinäänestyksellä, ja vain äänestyksen kärkikolmikko julkaistiin. Kilpailun voitti Birgitta Haukdal kappaleella "Segðu mér allt". Kappale käännettiin kansainvälistä Eurovision laulukilpailua varten englanniksi nimellä Open Your Heart.

## Tulos

## Lähteet
*
*http://natfinals.50webs.com/90s_00s/Iceland2003.html

### Viitteet
Dante Gebel

**Dante Gebel** (s. 6. heinäkuuta 1968) on argentiinalaissyntyinen evankelinen pastori, kirjailija, puhuja ja televisiojuontaja. Hänet on vihitty papiksi Assemblies of God -kirkkokunnassa. Hänet tunnetaan parhaiten saarnatyylistään, joka korostaa käytännönläheistä kristillistä elämää ja on houkutellut suuria yleisöjä stadiontapahtumien ja tiedotusvälineiden kautta.

Kalifornian Anaheimissa sijaitsevan merkittävän latinomegakirkon River Churchin perustajana ja vanhempana pastorina Gebel on johtanut ruoanjakeluohjelmia, vanhustenhoidon hankkeita ja kansainvälisiä lähetystyöhankkeita esimerkiksi Afrikassa, Intiassa ja Latinalaisessa Amerikassa.

Hänen televisio-ohjelmansa, kuten *Dante Night Show* sekä maailmanlaajuisesti lähetettävät *Dante Gebel Live* -konferenssit, ovat laajentaneet hänen vaikutusvaltaansa espanjankielisissä yhteisöissä. Hän on kirjoittanut useita uskoa ja henkilökohtaista kehitystä käsitteleviä bestsellerkirjoja. Aiemmin urallaan hän oli edelläkävijä nuorille suunnatuissa kokoontumisissa argentiinalaisilla stadioneilla ja vaikutti espanjankielisten jumalanpalvelusten menestykseen esimerkiksi Crystal Cathedralissa ennen kuin perusti oman seurakuntansa Yhdysvaltoihin.

Gebel on naimisissa apupastori Liliana Gebelin kanssa, jonka kanssa hänellä on neljä lasta.

## Lähteet
Gary Chapman

**Gary Demonte Chapman** (s. 10. tammikuuta 1938) on yhdysvaltalainen baptistinen pastori, kirjailija, puhuja ja neuvonantaja. Hänet tunnetaan parhaiten viiden rakkauden kielen käsitteen kehittäjänä, joka on esitetty hänen teoksessaan *The 5 Love Languages: The Secret to Love that Lasts*. Kirjaa on myyty yli 20 miljoonaa kappaletta maailmanlaajuisesti ja käännetty yli 50 kielelle.

## Varhainen elämä ja koulutus
Chapman syntyi Pohjois-Carolinassa ja tuli uskoon 17-vuotiaana. Hän opiskeli teologiaa ja suoritti tutkinno, Moodyn ramaattuinsituutissa, antropologian kandidaatin tutkinnon Wheaton Collegessa, antropologian maisterin tutkinnon Wake Forestin yliopistossa, uskonnonopetuksen maisterin tutkinnon ja aikuisopetuksen tohtorin tutkinnon Southwestern Baptist Theological Seminaryssä.

## Ura
Chapman on omistautunut suurimman osan urastaan avioliitto- ja perheneuvonnalle. Hän on toiminut Marriage and Family Life Consultants, Inc. -yhtiön johtajana ja vanhempana apulaispastorina Calvary Baptist Church -kirkossa Winston-Salemissa, Pohjois-Carolinassa. Hän johti seminaareja ja neuvontaa yli 30 vuoden ajan ennen eläkkeelle jäämistään 84-vuotiaana.

Chapman on kirjoittanut yli 30 kirjaa ihmissuhteista, avioliitosta, vanhemmuudesta ja emotionaalisesta kasvusta. Hänen teoksensa *The 5 Love Languages* on ollut *[[New York Times]]in* bestseller-listalla vuodesta 2007 lähtien ja vaikuttanut maailmanlaajuiseen keskusteluun ihmissuhteiden viestinnästä.

Kirjoittamisen lisäksi Chapman juontaa kahta radio-ohjelmaa Moody Radio Network -verkostossa ja yli 400 yhteistyöasemalla: viikoittaista Building Relationships with Dr. Gary Chapman -ohjelmaa, joka tarjoaa raamatullisia neuvoja ihmissuhteista, ja päivittäistä A Love Language Minute -ohjelmaa, joka tarjoaa lyhyitä oivalluksia hänen neuvontakokemuksestaan.

## Yksityiselämä
Hän meni naimisiin Karolynin kanssa seminaariaikanaan. Parilla on kaksi aikuista lasta, Shelley ja Derek.

## Lähteet
Niels Rasmussen

**Niels Rasmussen** (Niels Peder Rasmussen tai Nils Rasmussen, 22. helmikuuta 1852 Grönholt, Tanska - 29. huhtikuuta 1911 Tampere) oli Tanskassa syntynyt valokuvaaja, joka muutti Suomeen noin vuonna 1884. Hän perusti valokuvaamon nimellä Valokuvaamo N. Rasmussen Tampereelle. Hänen kuviaan on Museoviraston kokoelmissa.

## Lähteet
Struviitti

**Struviitti** on fosfaattimineraali, joka on kemiallisesti magnesiumammoniumfosfaatin heksahydraatti (NH4MgPO4 · 6H2O). Sitä muodostuu helposti emäksissä olosuhteissa, jos magnesium- ja ammoniumioneja sekä fosfaatti-ioneja on läsnä. Struviitti liukenee veteen happamissa olosuhteissa, mutta on niukkaliukoista neutraaleissa ja emäksissä olosuhteissa.

## Esiintyminen
Luonnossa struviittia tavataan guanoesiintymien yhteydessä ja lintujen tai lepakkojen asuttamissa luolissa. 

Jätevesien puhdistuksessa ja biokaasulaitoksissa muodostuu joskus struviittia, kun urean hajotessa vapautuu ammoniakkia, joka reagoi magnesiumin ja fosforin kanssa emäksissä oloissa. Struviitti voi kerrostua puhdistamon laitteisiin ja tukkia putkia. Toisaalta fosforia voidaan poistaa jätevedestä saostamalla se struviitiksi, ja saatua sakkaa voidaan käyttää lannoitteena.

Struviittia tavataan joskus kalasäilykkeissä, kuten purkkitonnikalassa tai -lohessa. Se kiteytyy säilöntäprosessin aikana muodostaen läpinäkyviä kiteitä tai siruja, joita luullaan usein lasiksi. Ne ovat kuitenkin vaarattomia.

## Virtsatiekivet
Struviitti on koirien virtsatiekivien yleinen ainesosa, Suomessa luokkaa 29–37 %. Yleisin syy on bakteerien aiheuttama virtsatietulehdus. Bakteerit hajottavat virtsan urean ammoniumhydroksidiksi, -bikarbonaatiksi ja -karbonaatiksi, mikä nostaa virtsan pH:ta. Tällöin struviitti (sekä usein myös kalsiumfosfaatti ja kalsiumkarbonaatti) alkaa saostua virtsasta ja muodostaa kiviä. Hoitona on virtsatietulehduksen hoito antibiooteilla sekä vähämineraalinen, virtsaneritystä lisäävä ja virtsaa happamoittava ruokavalio.. Sitä tavataan myös ihmisten ja kissojen virtsakivissä.


Struvite crystals dog with scale 1.JPG|Struviittikiteitä koiran virtsanäytteessä.
Struvite stones.JPG|Koiran virtsarakosta poistettuja struviittikiviä.


## Lähteet

## Aiheesta muualla
* Webmineral: Struvite Mineral Data
Tom Brittney

**Tom Christopher Brittney** (s. 26. lokakuuta 1990 Gravesend, Kent) on englantilainen näyttelijä, joka tunnetaan parhaiten Will Davenportin roolista televisiosarjasta *[[Grantchester]]* (2019–2023).

## Filmografia

## Lähteet
Bosnia ja Hertsegovinan korkea edustaja

**Bosnian ja Hertsegovinan korkea edustaja** () on poliittinen virka Bosnia-Hertsegovinassa, joka käyttää valtionpäämieheen verrattavaa valtaa maassa. Nykyisenä korkeana edustajana toimii saksalainen Christian Schmidt, jonka virkakausi alkoi 1. elokuuta 2021.

Virka perustettiin 14. joulukuuta 1995 allekirjoitetulla Daytonin sopimuksella. Virallisesti korkean edustajan tehtävä on varmistaa, että Bosnia-Hertsegovina kykenisi tulevaisuudessa hoitamaan omat asiansa itse. Lisäksi korkea edustaja valvoo rauhansopimuksen ehtojen toteutumista siviilihallinnon osalta; hän voi esimerkiksi erottaa rauhansopimuksen ehtoja rikkovia virkamiehiä. 

Korkean edustajan valitsee neuvosto, joka koostuu Ranskan, Yhdysvaltojen, Venäjän, Kanadan, Saksan, Italian, Japanin, Yhdistyneen kuningaskunnan, Euroopan unionin, Euroopan komission ja Islamilaisen yhteistyöjärjestön lähettämistä suurlähettiläistä. Korkea edustaja pitää nämä osapuolet, sekä muut mahdolliset tahot, tietoisena rauhanrakentamisen edistämisestä.

Brittiläinen korkea edustaja Paddy Ashdown tunnettiin inverventionistisesta vallankäytöstään, ja Merkelin hallitus halusi maan johtoon saksalaisen Christian Schwarz-Schillingin 2005. Pitkäaikainen edustaja Valentin Inzko saneli maahan uusia lakeja serbien erohaluja vastaan ja vuoden 2020 lopulla Saksa halusi Bosniaan edustajaksi Christian Schmidtin.

Vuosina 2002–2011 korkea edustaja toimi myös Euroopan unionin edustajana Bosnia-Hertsegovinassa.

## Luettelo korkeista edustajista

Lähde:

## Lähteet
Richard von Kaufmann

**Richard von Kaufmann** (29. maaliskuuta 1849 Köln – 11. maaliskuuta 1908 Charlottenburg, Saksa) oli saksalainen taloustieteilijä. Hän oli professorina muun muassa Aachenin ja Charlottenburgin teknillisissä korkeakouluissa. Leo von Caprivin ollessa kanslerina 1890–1894 Kaufmann oli vaikutusvaltainen hallituksen neuvonantaja talous- ja finanssikysymyksissä. Hän oli myös arkeologi ja käynnisti kaivaustöitä Vähässä-Aasiassa, Syyriassa ja Egyptissä. 

## Teokset
* *Die Finanzen Frankreichs* (1882)
* *Die öffentlichen Ausgaben der grössern europäischen Länder nach ihrer Zweckbestimmung* (1889)
* *Die Eisenbahnpolitik Frankreichs* (1896)
* *Die Kommunalfinanzen. Grossbritannien, Frankreich, Preussen* (1906).

## Lähteet

## Aiheesta muualla
Hayley Davies

**Hayley Davies** (s. 27. tammikuuta 1999) on uusiseelantilainen pornonäyttelijä. Hänen uransa lähti nousuun 2020-luvun alkupuoliskolla, etenkin Onlyfansissa.

## Tunnustukset

## Huomautukset

## Lähteet
Roštqal’an piiri

**Roštqal’an piiri** () on hallintopiiri Pamirin lounaisosassa Vuoristo-Badahšanin autonomisella alueella Tadžikistanissa. Sen keskus on Roštqal’an kylä. Piirin pinta-ala on 4&nbsp;263 neliökilometriä. Vuoden 2020 väestönlaskennan mukaan siellä oli 28&nbsp;016 asukasta.

Roštqal’an piiri rajoittuu pohjoisessa Šuğnonin ja etelässä Iškošimin piireihin. Se käsittää Šohdaran kapean jokilaakson, jota reunustavat pohjoisessa Šuğnon-, idässä Etelä-Alitšur- ja etelässä ja lännessä Iškošimvuoret. Alueen pinnankorkeus on 2&nbsp;130–6&nbsp;095 metriä.

Seudun ilmasto on hyvin mantereinen. Talvet ovat pitkiä ja kylmiä ja kesät lyhyitä ja melko viileitä. Vuotuinen sademäärä on laaksossa noin 200 ja vuorten ylärinteillä jopa 1&nbsp;200 millimetriä. Sateita saadaan etupäässä keväällä. Alue on altis maanjäristyksille sekä lumi-, kivi-, ja mutavyöryille.

Vuonna 1932 perustetuista Ylä- ja Ala-Roštqal’an piireistä vuonna 1936 muodostettu Roštqal’an piiri liitettiin vuonna 1963 Šuğnonin piiriin. Se perustettiin uudelleen vuonna 1992.

Historialliseen Šuğnonin alueeseen kuuluva piiri käsittää Barvozin, Mirsaid Miršakarin, Qurbonšon, Roštqal’an, Seždin ja Tusjonin maalaiskunnat. Kyliä on yhteensä 83. Kaupunkiväestöä ei ole. Asukkaat ovat etupäässä šugneja.

Piiristä on maantieyhteys alueen pääkaupunkiin Xoruğiin, jonne on Roštqal’an kylästä 43 kilometriä. Asukkaiden pääelinkeinoja ovat vihannesten ja hedelmien viljely, karjanhoito ja käsityöammatit.

Paikallisia nähtävyyksiä ovat Roštqal’an ”punainen linnoitus”, Ladžuarin latsuriittikaivos ja Durumkūlin vuoristojärvi. 

## Lähteet
Anton Frederik Tscherning

**Anton Frederik Tscherning** (12. joulukuuta 1795 – 29. kesäkuuta 1874) oli tanskalainen upseeri ja liberaali poliitikko. Hän oli yksinvallan vastustaja ja toimi vuosina 1849–1866 kansanedustajana kansankäräjillä sekä vuonna 1848 sotaministerinä, jolloin hän ajoi läpi yleisen asevelvollisuuden. Tscherning kannatti myös yleistä äänioikeutta ja elinkeinovapautta. Vuonna 1866 hän jätti politiikan vastalauseena perustuslain muutokselle.
## Lähteet

## Aiheesta muualla
Johan Petter Johansson

**Johan Petter Johansson** (12. joulukuuta 1853 Södra Härene – 25. elokuuta 1943 Enköping) oli ruotsalainen mekaanikko ja keksijä. Johanssonilla oli konepaja Enköpingissä, ja hänet tunnetaan erityisesti nykyaikaisen jakoavaimen kehittäjä. Hän markkinoi niitä Bahco-tuotemerkin alla.

## Lähteet

## Aiheesta muualla
Emma-gaala 2026

**Vuoden 2026 Emma-gaala** järjestettiin Espoo Metro Areenalla 7. maaliskuuta 2026. Gaalassa jaettiin Emma-palkinnot vuoden 2025 menestyneimmille artisteille ja musiikkialan ammattilaisille. Ehdokkaat julkistettiin 10. joulukuuta 2025. Eniten ehdokkuuksia keräsi Ares, joka oli ehdolla kuudessa eri kategoriassa. Hänen lisäksi muita ehdokasrohmuja olivat Emma & Matilda (5) sekä Averagekidluke, Bizi, Isac Elliot, Komiat ja Olga (4). Palkintoja jaettiin kaikkiaan yli 20 ehdokassarjassa, joista vuoden kotimainen artisti/yhtye valittiin perinteiseen tapaan yleisöäänestyksellä. Gaalan esiintyjinä olivat Amorphis, Isac Elliot, Lauri Haav, Kaija Koo, JVG ja Nelli Matula, joiden lisäksi tulokaspotpurin esittivät vuoden tulokas -kategorian ehdokkaat.

Ares voitti vuoden rapin, tulokkaan ja striimatuimman kotimaisen biisin palkinnot. Emma & Matilda voitti vuoden yhtyeen, albumin ja alternativen palkinnot, minkä lisäksi duon Emma Johansson voitti vuoden musiikintekijän palkinnon. Lauri Haav voitti sekä vuoden artistin että yleisöäänestyksellä valittavan vuoden kotimaisen artistin palkinnot.

## Voittajat ja ehdokkaat

### Yleisöäänestys

### Muut palkinnot
* Vuoden myydyin albumi: Mirella – *[[Kunpa oisin kertonut]]*
* Vuoden striimatuin kotimainen biisi: Ares – "Menestys on paras tapa kostaa"
* Vuoden striimatuin ulkomainen biisi: Lady Gaga – "Abracadabra"
* Erikois-Emma: Risto Hemmi, Juhani Merimaa ja Kaija Koo
* Vienti-Emma: Darude ja KAJ

## Lähteet
Jørgen Watne Frydnes

**Jørgen Watne Frydnes** (s. 26. marraskuuta 1984 Bergen) on norjalainen valtiotieteilijä ja Norjan Nobel-komitean puheenjohtaja vuodesta 2024. Hänellä on valtio-opin kandidaatin tutkinto Oslon yliopistosta ja maisterin tutkinto Yorkin yliopistosta. Vuosina 2011–2023 hän johti Utøyan leirikeskusta, ja hän vastasi sen jälleenrakennuksesta heinäkuun 2011 terrori-iskun jälkeen. Vuonna 2020 työväenpuolue nimitti Frydnesin Nobel-komitean jäseneksi kaikkien aikojen nuorimpana henkilönä, ja vuonna 2024 hänestä tuli sen puheenjohtaja. Frydnes on toiminut myös Norjan Penin pääsihteerinä vuodesta 2023.
## Lähteet

## Aiheesta muualla
Stage Dolls

**Stage Dolls** on norjalainen hard rock -yhtye, joka perustettiin Trondheimissa vuonna 1983. Sen alkuperäisiä jäseniä olivat laulaja-kitaristi Torstein Flakne, basisti Terje Storli ja rumpali Erlend Antonsen. Antonsenin tilalle tuli vuonna 1985 Steinar Krokstad, jonka puolestaan korvasi vuonna 1993 Morten Skogstad. Hän lopetti vuonna 2024, jolloin uudeksi rumpaliksi tuli Thomas Farstad. Yhtye menestyi 1980- ja 1990-luvuilla hyvin Norjassa ja sai suosiota myös Yhdysvalloissa.
## Albumit
* *Soldier’s Gun* (1985)
* *Commandos* (1986)
* *Stage Dolls* (1988)
* *Stripped* (1991)
* *Dig* (1997)
* *Get A Life* (2004)
## Lähteet

## Aiheesta muualla
Suomen Kanttorikuoro

**Suomen Kanttorikuoro - Chorus Cantorum Finlandiæ** on Suomen evankelis-luterilaisen kirkon kanttoreista koostuva sekakuoro. Kuoro on perustettu vuonna 1892 ja se toimi mieskuorona vuoteen 2007 saakka, jolloin kuoro muutettiin sekakuoroksi. 

Kuoron taiteellisena johtajana toimii tällä hetkellä Eleriin Müüripeal. 

## Lähteet
Murğobin piiri

**Murğobin piiri** () on hallintopiiri Pamirin itäosassa Vuoristo-Badahšanin autonomisella alueella Tadžikistanissa. Sen keskus on Murğobin kylä. Piirin pinta-ala on 37&nbsp;265 neliökilometriä. Vuoden 2020 väestönlaskennan mukaan siellä oli 16&nbsp;107 asukasta.

Murğob on Tadžikistanin korkeimmalla sijaitseva, pinta-alaltaan suurin ja väestöltään pienin piirikunta. Se rajoittuu lännessä Iškošimin, Šuğnonin, Rūšonin, Vandžin, Sangvorin ja Laxšin piireihin, pohjoisessa Kirgisiaan, idässä Kiinaan ja etelässä Afganistaniin.

Piirin pinnanmudostusta leimaavat vuoristot, suuret laaksot ja painanteet. Vuorten keskikorkeus on 4&nbsp;000–6&nbsp;000 metriä ja laaksojen 3&nbsp;500–4&nbsp;000 metriä merenpinnasta. Suhteellisen pienet korkeuserot luovat vaikutelman vaihtelevasta ylänköalueesta. Tärkeimmät vuoristot ovat Palangguzar pohjoisessa, Marğob keskiosassa sekä Pohjois-Alitšur ja Etelä-Alitšur etelässä. Piirin koillis- ja pohjoisrajalla sijaitsevat Tiedeakatemian vuoret ja Trans-Alai, itärajalla Sarikolvuoret ja etelärajalla Wahanvuoret.

Seudulla vallitsee mantereinen vuoriston aavikkoilmasto. Talvet ovat pitkiä, vähälumisia ja ankaria ja kesät lyhyitä, kuivia ja viileitä. Keskilämpötila on Murğobissa tammikuussa –19,6 ja heinäkuussa 13 astetta. Vuotuinen sademäärä on 70–120 millimetriä. Laaksoissa ja järvien rannoilla on paikoin ikiroutaa. Kovat tuulet ovat yleisiä.

Tärkeimmät joet ovat Amudarjan vesistöön kuuluvat Bartangin alkujoet Oqsu, Murğob ja Kokuibel, Ğundin alkujoki Alitšur, Pandžin alkujoki Pamir sekä Muğobin alkujoet Balandxik ja Sauksai. Suurimmat järvet ovat laskujoettomat Qarokūl, Rangkūl ja Šorkūl sekä Sarez, Jašilkūl ja Zorkūl.

Alueen kasvillisuus on ominaista vuoriston kylmyysaavikolle. Vuorten rinteillä on pensaikkoa ja jokien ja järvien rannoilla laidunmaana käytettyjä niittyjä. Eläinkunta on melko köyhä. Vuorilla elää argaaleja ja siperianvuohia ja laaksoissa pitkähäntämurmeleja, jäniksiä, kärppiä ja kettuja. Lintulajeihin kuuluvat tiibetinlumikana, partakorppikotka ja himalajankorppikotka sekä kesäisin monet muuttolinnut.

Vuonna 1932 perustettu piiri käsittää Alitšurin, Gožo Berdijevin (keskuspaikka Konakurgan), Murğobin, Qarakūlin, Qizilrabotin (Toktomuš) ja Rangkūlin maalaiskunnat. Kyliä on yhteensä 18. Kaupunkiväestöä ei ole. Asukkaat ovat etupäässä kirgiisejä.

Murğobin kautta kulkee Ošin ja Xoruğin välinen Pamirin maantie, josta on yhteys Kulman solan kautta Kiinaan Karakorumin maantielle.

Seudun pääelinkeino on karjanhoito (jakkeja, lampaita ja vuohia), joka tuottaa lihaa, maitoa ja villaa. Nykyään tärkeä merkitys on myös matkailulla.

## Lähteet

## Aiheesta muualla
* Piirin sivusto
Jacob Fowler

**Jacob Fowler** (s. 24. marraskuuta 2004 Melbourne, Florida, Yhdysvallat) on yhdysvaltalainen jääkiekkomaalivahti. Hänen hanskakätensä on vasen. Fowler edustaa NHL-joukkue Montreal Canadiensia. Hänellä on tulokassopimus joukkueen kanssa kauden 2027–2028 loppuun saakka.

Fowlerin kasvattajaseura on Florida Alliance. Ennen NHL-uraansa hän edusti USHL-joukkue Youngstown Phantomsia ja Boston College -yliopistoa. Canadiens varasi hänet kolmannella kierroksella 69. varausvuorolla .

Fowler on pelannut yhden NHL:n runkosarjan ottelun. Tästä ottelusta hän torjui voiton. Hänen torjuntaprosenttinsa oli 94,7% ja päästettyjen maalien keskiarvonsa oli 2,01 maalia ottelua kohden. Uran tilastot päivitetty 13. joulukuuta 2025.

## Lähteet
Ove Dahl

**Ove Christian Dahl** (17. syyskuuta 1862 Orkdalsøra – 29. tammikuuta 1940 Oslo) oli norjalainen kasvitieteilijä. Hän opiskeli alun perin kielitiedettä, mutta työskenneltyään vuoden opettajansijaisena Hønefossissa hän päätti suuntautua botaniikkaan. Vuosina 1890–1892 Dahl työskenteli Trondheimissa Norjan kuninkaallisessa tiedeseurassa, missä hän kävi läpi Johan Ernst Gunneruksen kasvikokoelmaa ja kirjeenvaihtoa. Hän julkaisi niiden pohjalta viisiosaisen tutkielman. Vuonna 1893 Dahlista tuli Axel Blyttin avustaja Oslon yliopiston kasvitieteellisessä museossa, ja 1896–1922 hän toimi siellä konservaattorina. Dahl saattoi loppuun Blyttin aloittaman Norjan kasviston, *Haandbog i Norges Flora* (1906).

Dahl teki myös itse laajoja tutkimusretkiä ympäri maata ja laajensi keräämillään näytteillä yliopiston kasvikokoelmaa huomattavasti. Vuonna 1922 hän sairastui ja joutui loppuelämäkseen sairaalaan. Dahlin mukaan on nimetty huippuvuortenunikko *Papaver dahlianum*. 

## Tieteellisiä julkaisuja
* *Biskop Gunnerus’s virksomhed fornemmelig som botaniker, tilligemed en oversigt over botanikens tilstand i Danmark og Norge indtil hans død*, 1892–1910
* *Haandbog i Norges Flora*, 1906
* *Botaniske undersøgelser i indre Ryfylke*, 1906–1907
* *Botaniske undersøkelser i Helgeland*, 1911–1915
* *Floraen i Finnmark fylke*, 1934
## Lähteet

## Aiheesta muualla
Saint Lucian parlamentti

**[[Saint Lucia|Saint Lucian]] [[parlamentti]]** on kaksikamarinen. Siihen kuuluvat 17–18-paikkainen alahuone eli kansalliskokous ja 11-paikkainen ylähuone eli senaatti.
## Lähteet
Philip J. Pierre

**Philip J. Pierre** (s. 18. syyskuuta 1954) on saintlucialainen poliitikko ja Saint Lucian työväenpuolueen SLP:n puheenjohtaja. Hän on toiminut maansa pääministerinä vuodesta 2021. 
## Lähteet

## Aiheesta muualla
Inkeri Verkamo

**Aino Inkeri Verkamo** (o.s. *Laasonen*; 31. joulukuuta 1949 Helsinki – 7. lokakuuta 2007 Helsinki) oli suomalainen tietojenkäsittelytieteen professori.

Verkamon vanhemmat olivat professori Pentti Laasonen ja lehtori Saara Saastamoinen ja puoliso vuodesta 1974 kamreeri Rauli Verkamo. Inkeri Verkamo tuli ylioppilaaksi Pohjois-Haagan yhteiskoulusta 1968 ja valmistui Helsingin yliopistosta filosofian kandidaatiksi 1972 ja lisensiaatiksi 1981 ja väitteli siellä filosofian tohtoriksi 1988. Hän oli Helsingin yliopistossa assistentti 1974–1986, lehtori 1986–2002, dosentti 1996–2002 ja tietojenkäsittelytieteen professori vuodesta 2002. 

## Lähteet
Wilhelm von Kaulbach

**Wilhelm von Kaulbach** (1805–1874) oli saksalainen taidemaalari, jonka maine perustuu monumentaalimaalauksiin.

Kaulbach aloitti opinnot Düsseldorfin taideakatemiassa Peter von Corneliuksen johdolla ja seurasi tätä 1825 Müncheniin. Nuorempana hän osoitti taipumuksia varsinaisen laatukuvan alalle, esimerkkinä piirustus *Hullujen huone*, joka kertoo terävästä havaintokyvystä ja joka toi hänelle lisänimen *Saksan [[William Hogarth|Hogarth]]*. Ajan taidekäsityksen mukana hän siirtyi historialliseen monumentaalimaalaukseen ja loi alalla merkittävimmät teoksensa. Kun Corneliuksen seinämaalaukset olivat kookkaita piirustuksia ja viivakäsittely niissä väriä tärkeämpi, Kaulbach erosi opettajastaan siinä suhteessa, että antoi arvoa myös värillisille pinnoille ja oli siten välittäjänä siirtymisessä Corneliuksen ankarasta muodon orjuudesta siihen teatterimaiseen väriloistoiseen historiamaalaukseen, josta tuli Münchenin koulukunnan erikoisala ja jonka edustajia ovat muun muassa Karl von Piloty ja Hans Makart. Kaulbach maalasi 1834–1837 ensimmäisen suurteoksensa *Hunnilaistaistelun* ruskealla värillä ruskealle pohjalle, ja sitä seurasi samoin periaattein *Jerusalemin hävitys*.

Kaulbach nimitettiin 1847 Münchenin taideakatemian johtajaksi, ja samana vuonna hän sai maalattavakseen Berliinin Neues Museumin porraskäytävään suuret seinäkuvat, jotka esittävät maailmanhistorian tärkeitä tapahtumia. Ne valmistuivat 1863 ja olivat aiheiltaan *Hunnilaistaistelu*, *Jerusalemin hävitys*, *Babelin tornin kukistuminen*, *Kreikan kukoistus*, *Ristiretkeläiset Jerusalemin edustalla* ja *Uskonpuhdistuksen aika*. Samoihin aikoihin hän maalasi Münchenin Neue Pinakothekin ulkoseinille freskot, joiden tuli esittää taiteiden kehitystä Münchenissä Ludvig I:n aikana. Maalaukset herättivät paheksuntaa, sillä Kaulbachin väitettiin niissä pilkanneen sitä, mitä hänen olisi tullut ylistää. Hänen muita monumentaalimaalauksiaan ovat *Otto III Kaarle Suuren haudalla* (1859, Nürnbergin Germanisches Nationalmuseumissa), *Salamiin taistelu* (Münchenin Maximilianeumissa), *Nero* (1873) ja *Vedenpaisumus*.

Kaulbach maalasi myös muotokuvia, esimerkkinä Ludvig I:n muotokuva. Lisäksi hän kuvitti Friedrich Schillerin ja William Shakespearen näytelmiä ja Richard Wagnerin oopperoita sekä julkaisi satiirisia piirustuksia. Hänen aikanaan suuri maineensa on sittemmin karissut.

## Maalauksia

Wilhelm von Kaulbach - Die Schlacht bei Salamis - 9493 - Bavarian State Painting Collections.jpg|Salamiin taistelu, noin 1858.
Wilhelm von Kaulbach - König Ludwig I., umgeben von Künstlern und Gelehrten, steigt vom Thron, um die ihm dargebotenen Werke der Plastik und Malerei zu betrachten - WAF 406 - Bavarian State Painting Collections.jpg|Kuningas Ludvig I taiteilijoiden ja oppineiden ympäröimänä.


## Lähteet

## Aiheesta muualla
Saint Lucian senaatti

**Saint Lucian senaatti** () on Saint Lucian kaksikamarisen parlamentin ylähuone. Se koostuu 11 edustajasta, jotka nimittää kenraalikuvernööri pääministerin ja oppositiojohtajan ehdotusten perusteella viiden vuoden välein. Pääministeri valitsee kuusi ja oppositiojohtaja kolme senaattoria. Lisäksi kenraalikuvernööri valitsee kaksi sitoutumatonta senaattoria. Senaattorien on oltava vähintään 30-vuotiaita.

Entiseltä siirtomaaisännältä Yhdistyneeltä kuningaskunnalta periytyvän alahuoneessa käytössä olevan enemmistövaalitavan vuoksi Saint Lucian politiikkaa ovat koko itsenäisyyden ajan hallinneet kaksi puoluetta, vasemmistolainen Saint Lucian työväenpuolue (SLP) ja oikeistokonservatiivinen Yhtynyt työväenpuolue (UWP).

## Työskentely
Senaatti säätää lakeja yhdessä alahuoneen eli kansalliskokouksen kanssa. Molempien on hyväksyttävä lait ennen kuin ne voivat astua voimaan.

## Lähteet
Kean

**Kean** on muun muassa seuraavien henkilöiden sukunimi:

* Edmund Kean (1787–1833), brittiläinen näyttelijä
* Katja Kean, myös: *Katja K*, s. *Sussi La Cour Jacobsen* (s. 1968) tanskalainen yrittäjä, näyttelijä
* Matt Kean (s. 1986), englantilaisen rock-yhtyeen Bring Me the Horizonin basisti
* Moise Kean (s. 2000), italialainen jalkapalloilija

## Katso myös
* McKean
McKean (täsmennyssivu)

**McKean** tarkoittaa muun muassa seuraavia:

* McKean, Kiribatin Phoenixsaariin kuuluva asumaton atolli

## Sukunimi
* Dave McKean (s. 1963), englantilainen kuvittaja, valokuvaaja, sarjakuvataiteilija, elokuvaohjaaja ja muusikko
* Michael McKean (s. 1947), yhdysvaltalainen näyttelijä
* Olive McKean, myöh. *Mucha* (1915–2006), yhdysvaltalainen uimari
* Richard Kean, oik. Osvaldo Civirani (1917–2008), italialainen elokuvaohjaaja, käsikirjoittaja, tuottaja ja kuvaaja
* Tom McKean (s. 1963), skotlantilainen keskimatkojen juoksija

## Katso myös
* Kean
Keeler

**Keeler** tarkoittaa muun muassa seuraavia:

* 2261 Keeler, asteroidi

## Sukunimi
* Christine Keeler (1942–2017), brittiläinen malli ja showtanssija, Profumo-skandaalin keskeinen henkilö
* James Edward Keeler (1857–1900), yhdysvaltalainen tähtitieteilijä
* William Henry Keeler (1931–2017), yhdysvaltalainen katolisen kirkon pappi
Herbert Manns

**Herbert Manns** (12. joulukuuta 1888 Helsingin pitäjä – 1961 Helsinki) oli suomalainen liikemies, joka oli ensimmäisen maailmansodan aikana mukana jääkäriliikkeessä.

Herbert Mannsin isä Fredrik Manns syntyi Saksassa lasinpuhaltajasukuun. Fredrik Mannsin perhe muutti Saksasta ensin työhön lasitehtaaseen Ruotsin Sundsvalliin ja sieltä sittemmin Suomeen. Fredrik meni naimisiin Sofia Ejmelen kanssa Himangalla vuonna 1879. Herbert Manns kasvoi pääasiassa Vaasassa ja asui siellä vuoteen 1925 saakka. Hän meni naimisiiin Tankarin saarella Kokkolan edustalla syntyneen merikapteenin tytär Kerstin Elisabeth Emelén kanssa vuonna 1921. 

Koulusta päästyään Herbert Manns meni työhön apulaiseksi Aino Lindemanin liikkeeseen Vaasassa. Vuonna 1907 hän siirtyi kauppamatkustajaksi Westman & Erdmanin palvelukseen ja vuonna 1912 hän muutti Turkuun ja oli Källströmin teknillisen tehtaan kauppamatkustajana. Manns palasi Vaasaan 1913 Pietilä & Hietanen-tukkuliikkeen osakkaaksi. Hän perusti Vaasassa oman agentuuriliikkeen 1915 ja laajensi sitä 1918. Vuonna 1925 Manns muutti Helsinkiin ja harjoitti siellä agentuuriliikettä. Sotavuosina hän meni sitten työhön Yhtyneitten Villatehtaiden Helsingin myyntikonttoriin ja jatkoi siellä työssä myös sotien jälkeen.

Herbert Manns tuli mukaan jääkäriliikkeen toimintaan syksyllä 1915. Hän ehti kahdesti kuljettaa moottoriveneellään Saksaan meneviä nuorukaisia Merenkurkun yli Ruotsin puolelle, joista toinen matka tapahtui ankarassa myrskyssä. Tämä Merenkurkun etappitie tukkeutui sitten ja Manns toimi sen jälkeen osaksi värvääjänä, osaksi muissa toimissa. Hän joutui venäläisten santarmien toimesta vangituksi 28. joulukuuta 1915 mutta hän onnistui 20. kesäkuuta 1916 pakenemaan Vaasan lääninvankilasta yhdessä toimittaja Edvin Sundquistin kanssa meren yli Ruotsiin. Manns oli sitten Ruotsissa Saksan amiraliteetin palveluksessa toimien Ruotsin rajalla sekä Berliinissä ja Kristianiassa, jonne hän matkusti tunnetun Reutenfels-jutun (Reutenfels-nimeä käyttänyt Walter von Gerich oli kesäkuussa 1917 pidätetty Kristianiassa mukanaan pommeja ja pernaruttobakteereja) yhteydessä. Kun Suomen sisällissota alkoi tammikuussa 1918 Manns toimitti aselähetyksiä Suomeen ja varusti Hero-laivalle suuren aseiähetyksen Ahvenanmaata varten, mikä yritys kuitenkin Ruotsin hallituksen väliintulon johdosta estyi. Manns julkaisi näistä kokemuksistaan vuonna 1925 suomeksi ja ruotsiksi kirjan *Pako: Henkilökohtaisia kokemuksia jääkäriliikkeen ensiajoilta*.

## Teoksia
* *Flykten: några personliga upplevelser från jägarrörelsens första skede*. Helsingfors 1925, suomeksi Helmi Krohnin kääntämänä nimellä *Pako: henkilökohtaisia kokemuksia jääkäriliikkeen ensiajoilta*. Helsinki 1925

## Lähteet
Jazgulomvuoret

**Jazgulomvuoret** () on vuoristo Pamirin länsiosassa Tadžikistanissa. Se erottaa toisistaan Jazgulom- ja Bartangjokien laaksot. Vuorijonon pituus on 170 kilometriä ja keskikorkeus 4&nbsp;500–6&nbsp;000 metriä. Korkein kohta on Qullai Istiqlol (6&nbsp;974 metriä).

Liuskeesta, hiekka- ja kalkkikivestä sekä graniitista muodostuneiden vuorten huipuilla on jäätiköitä. Rinteillä on vähäistä puoliaavikko- ja vuoristokasvillisuutta.

## Lähteet
Tara Lehtonen

**Tara Lehtonen** (s. 2001 tai 2002) on raumalaissyntyinen Miss Suomi vuonna 2025. Hän nousi missiksi aluksi valitun Sarah Dzafcen sijaan rasismikohun takia. Lehtonen on myös Pitsimissi vuodelta 2022. Hän on toiminut hotellissa myyntipäällikkönä ja tehnyt tapahtuma-alalla töitä yrittäjänä.

## Lähteet
Bolinder

**Bolinder** tarkoittaa muun muassa seuraavia:

* Bolinderin konepaja, 1845 perustettu ruotsalainen yritys

## Sukunimi
* Carl Gerhard Bolinder (1818–1892), ruotsalainen tehtailija, Bolinderin konepajan perustaja
* Jean Bolinder (1813–1899), ruotsalainen tehtailija, Bolinderin konepajan perustaja
* Jean Bolinder, salanimi *Bo Lagevi*, (1935–2020) oli ruotsalainen dekkarikirjailija
Rūšonin piiri

**Rūšonin piiri** () on hallintopiiri Pamirin länsiosassa Vuoristo-Badahšanin autonomisella alueella Tadžikistanissa. Sen keskus on Rūšonin kylä. Piirin pinta-ala on 5&nbsp;871 neliökilometriä. Vuoden 2020 väestönlaskennan mukaan siellä oli 26&nbsp;426 asukasta.

Rūšonin piiri rajoittuu pohjoisessa Vandžin, idässä Murğobin ja etelässä Šuğnonin piireihin sekä lännessä Pandžjoen kautta Afganistaniin. Se käsittää Bartangjoen laakson, jota pohjoisessa rajoittavat Jazgulom- ja etelässä Rūšonvuoret. Idässä piiriin kuuluu osa Sarezjärvestä.

Vuonna 1932 perustettuun piiriin kuuluvat Bartangin, Basidin, Mu’minšoh Abdulvosijevin (keskuspaikka Šidz), Nazaršo Dodxudojevin (Barrūšon), Pastxufin, Rūšonin ja Savnobin maalaiskunnat. Kyliä on yhteensä 45. Kaupunkiväestöä ei ole. Asukkaat ovat etupäässä rušania ja bartangia puhuvia ismailiitteja.

Rūšonin kautta kulkee Dušanben ja alueen pääkaupungin Xoruğin välinen maantie. Matkaa Xoruğiin on 65 ja Dušanbehen 550 kilometriä.

Piirin pääelinkeino on keinokasteltu maanviljely, joka on erikoistunut viljan, vihannesten, hedelmien ja melonien viljelyyn. Matkailijoita houkuttelevat seudun luonto ja vuorikiipeilymahdollisuudet. Historiallisiin kohteisiin kuuluvat linnoitukset ja merkkihenkilöiden mausoleumit. 

## Lähteet
Fourche (1910)

**Fourche** oli Ranskan laivaston vuonna 1910 vesillelaskettu Bouclier-luokan hävittäjä.

## Valmistus
Alus tilattiin 26. elokuuta 1909 Nantesista De la Brosse et Fouchélta, missä köli laskettiin 1909. Alus laskettiin vesille 21. lokakuuta 1910. Alus lähti 15. toukokuuta 1911 Nantesista koeajoihin Lorientiin. Alus otettiin varsinaiseen palvelukseen 4. joulukuuta 1911.

## Palvelus
Alus saapui 24. maaliskuuta 1912 Touloniin, missä se liitettiin 1. huhtikuuta 1re Armée navalen 1. hävittäjälaivueeseen.  Joulukuusta 1915 alkaen se oli Adrianmerellä. Itävalta-Unkarin laivaston sukellusveneen *SM U-15* laukaisema torpedo upotti aluksen 23. kesäkuuta 1916 Otranton salmessa.

## Lähteet
*
*

### Viitteet
Viroflay

**Viroflay** on kunta Ranskassa Yvelinesin departementissa Île-de-Francen alueella. Se sijaitsee noin 17 kilometriä Pariisista länteen.

## Historia
Kunta on saanut nimensä roomalaisten hallintakaudella siellä sijainneesta Villa Offlenie nimisestä maatilasta. Vuonna 1672 Viroflayn herruuden sai vaikutusvaltainen kansleri Le Tellier. Vuonna 1695 kaupunki joutui kuninkaan hallintaan, ja läheisen Versailles'n palatsin ansiosta se oli kuninkaallisten metsästysmaita. Viroflayn asukkaat halusivat takavarikoituja maita takaisin itselleen, ja Ranskan suuren vallankumouksen aikana vuonna 1793 oikeus määräsi kuntalaiset maksamaan kaupungin suurista kunnossapitotöistä. Tämän jälkeen Viroflayn asukkaat kunnostivat Saint-Eustachen kirkon ja rakensivat ensimmäisen kaupungintalon ja koulun.


Tiedosto:L’Église Saint-Eustache à Viroflay.jpg|Saint-Eustachen kirkko.
Tiedosto:Viroflay Arcades3.jpg|Viadukti.


## Liikenne
Kaupungin kautta kulkeva raideyhteys Pariisin Gare Saint-Lazaren ja Versaillesin välillä avattiin matkustajille 18. heinäkuuta 1840. Tämä muutti Viroflayn Pariisin esikaupungiksi. Kaupungin alueen kautta rakennettiin myös päälinjoja yhdistäviä poikittaislinjoja. Samalla raideyhteydet muuttivat kaupunkikuvaa suurine viadukteineen. Rautatieasemien lähistöille kehittyi runsaasti asutusta. Kaupungin alueella on kolme rautatieasemaa Gare de Viroflay-Rive-Droite, Gare de Viroflay-Rive-Gauche ja Gare de Chaville – Vélizy, jotka palvelevat paikallisjuna- ja raitiotieliikennettä.


Tiedosto:Viroflay-Rive-Droite Transilien 2021 02 with snow.jpg|Gare de Viroflay-Rive-Droite.
Tiedosto:Gare de Viroflay-Rive-Gauche 02.jpg|Gare de Viroflay-Rive-Gauche.
Tiedosto:T6 Viroflay-Rive-Droite I.jpg|Raitiotielinja T6.


## Tunnettuja kuntalaisia
*Gaston Boissier (1823-1908), historioitsija ja filologi.
*Henri Welschinger (1846-1919), kirjailija ja toimittaja.
*Gabriel Deville (1854-1940), kirjailija ja toimittaja.
*Henri Deberly (1882-1947), kirjailija.
*Jean-François Kahn (1938-2025), toimittaja.

## Lähteet

## Aiheesta muualla
Šuğnonin piiri

**Šuğnonin piiri** () on hallintopiiri Pamirin länsiosassa Vuoristo-Badahšanin autonomisella alueella Tadžikistanissa. Sen keskus on Vahdatin taajama. Piirin pinta-ala on 4&nbsp;565 neliökilometriä. Vuoden 2020 väestönlaskennan mukaan siellä oli 39&nbsp;188 asukasta.

Šuğnonin piiri rajoittuu pohjoisessa Rūšonin, idässä Murğobin, etelässä Roštqal’an ja lounaassa Iškošimin piireihin sekä lännessä Xoruğin kaupunkiin ja Pandžjoen kautta Afganistaniin. Se käsittää Ğundjoen laakson, joka rajoittuu pohjoisessa Rūšon- ja etelässä Šuğnonvuoriin.

Vuonna 1932 perustettu piiri käsittää Vahdatin taajaman sekä Navobodin, Poršnevin (keskuspaikka Midenšor), Šahbozor Ğaribšon (Nišusp), Širindžonov Mirzodžonin (Bunī), Sutšonin (Boğev), Vanqal’an ja Virin maalaiskunnat. Kyliä on yhteensä 66. Vuoden 2020 väestönlaskennassa ei ole rekisteröity kaupunkiväestöä. Asukkaat ovat etupäässä šugnia puhuvia ismailiitteja.

Vahdatin kautta kulkee Dušanbesta alueen pääkaupunkiin Xoruğiin johtava maantie, joka jatkuu piirin läpi Murğobiin. Xoruğiin on piirikeskuksesta 15 ja Dušanbehen 510 kilometriä.

Seudun pääelinkeino on keinokasteltu maatalous, joka on erikoistunut viljan ja vihannesten viljelyyn sekä karjanhoitoon.

## Lähteet
Balthasar Keilhau

**Balthasar Mathias Keilhau** (1797–1858) oli norjalainen geologi. Hän oli vuodesta 1834 mineralogian professori Kristianiassa. Hän oli ensimmäisiä, jotka Norjassa ovat tehneet laajoja geologisia tutkimuksia. Hän laati Norjan geologisen kartan. Hänen teoksiaan on kolmiosainen *Gæa Norvegica* (1838–1850).

## Lähteet

## Aiheesta muualla
Risteysalue

**Risteysalue** on liikenteen alue, jolla kaksi liikenneväylää risteävät. Tieliikenteessä risteyksissä oikealta tuleva on yleensä etuajo-oikeutettu vasemmalta tulevaan nähden. Kuitenkin poikkeuksia on, muun muassa sivutienristeyksissä sivutieltä tuleva on väistämisvelvollinen päätieltä tulevaan nähden. Väistämisvelvollisuutta ja etuajo-oikeutta ilmennetään joskus liikennemerkeillä. Risteysalueilla käytetään joskus myös Stop-merkkiä eli pakollisen pysähtymisen merkkiä. Risteysalueilla on monesti suojateitä, jotka on merkitty liikennemerkillä. Moottoriajoneuvoa ei saa pysäköidä risteävän väylän välittömään läheisyyteen. Risteysalueita ovat myös tasoristeyksien läheiset alueet, joissa liikennettä valvotaan valoilla, erityisillä liikennemerkeillä ja joskus myös puomeilla. Risteysalueilla kääntymistä koskevat liikennesäännöt vaihtelevat maittain. Useissa maissa risteyksessä kääntymiselle ei ole sääntöä, mutta Suomessa ja joissakin muissa maissa on täsmällinen kääntymissääntö, joka määrää ryhmittäytymistä ja kääntymistä sekä yksisuuntaisella että kaksisuuntaisella kadulla. Manner-Euroopassa esimerkiksi käsitykset sivuteiden risteyksistä ovat erilaisia kuin Suomessa.

## Lähteet
Rakennussuojelu Britanniassa

**Rakennussuojelu Britanniassa** on Yhdistyneen kuningaskunnan rakennetun ympäristön suojelua, jonka päämääränä on kulttuurihistoriallisesti merkittävien rakennusten ja alueellisten kokonaisuuksien suojeleminen.

Englannissa luetteloa suojelluista rakennuksissa ylläpitää Historic England -säätiö. Luettelossa on yli 370&nbsp;000 rakennusta. Ne on arvioitu kolmeen luokkaan, joista ykkösluokan suojelu on tiukinta. Ykkösluokkaan kuuluu 2,5&nbsp;%, kakkosluokkaan 91,7&nbsp;% ja väliluokkaan II* noin 5,8&nbsp;% suojelluista rakennuksista. Monet yksityiskodit on suojeltu kakkosluokassa.
* **Grade I** -rakennukset ovat poikkeuksellisen kiinnostavia
* **Grade II*** -rakennukset ovat erityisen tärkeitä yleisesti kiinnostavia rakennuksia
* **Grade II** -rakennukset ovat erityisen kiinnostavia, ja niiden säilyttämiseksi tehdään kaikki mahdollinen.

Samantyyppinen säännöstö koskee Walesia ja Pohjois-Irlantia. Walesissa suojeltuja rakennuksia on noin 30&nbsp;000, ja siellä on lisäsääntöjä uskonnollisten rakennusten suojelusta.

Skotlannissa suojeltuja rakennuksia on noin 47&nbsp;400 ja ne jaetaan luokkiin A, B ja C. A-luokkaan kuuluu 7&nbsp;% suojelluista rakennuksista. Niillä katsotaan olevan kansallista merkitystä, kun B-luokalla on alueellista ja C-luokalla paikallista merkitystä. Noin puolet kuuluu B-luokkaan ja 43&nbsp;% C-luokkaan.

Suojelun perusteina ovat arkkitehtuuriset ja historialliset arvot. Lisäksi voidaan ottaa huomioon kuuluminen tiettyyn rakennusryhmään tai pihapiirin muut rakennukset ja kiinteät kalusteet.

Erityisen arkkitehtoninen kiinnostus kohdistuu rakennuksen suunnitteluun ja rakentamiseen. Tunnettu arkkitehti on saattanut suunnitella rakennuksen, se voi olla arkkitehtonisesti omaleimainen tai se voi olla hyvä esimerkki tietyn aikakauden tai alueen tyylistä. Joskus rakennus voi olla harvinainen esimerkki tai edustaa vaatimatontakin suunnittelua ja rakentamista, mutta suojelulla halutaan varmistaa, että jälkipolville säilyy otos kaikista erityyppisistä rakennuksista, myös niistä rakennustyypeistä, jotka olivat aikoinaan arkipäiväisiä ja yleisiä.

## Lähteet
Piotr Serafin

**Piotr Arkadiusz Serafin** (s. 12. tammikuuta 1974 Sulęcin, Puola) on puolalainen poliitikko ja 1. joulukuuta 2024 lähtien EU:n talousarviosta, petostentorjunnasta ja julkisesta hallinnosta vastaava komissaari von der Leyenin II komissiossa. Hän edustaa keskusta-oikeistolaista Kansalaisfoorumi-puoluetta.

## Ura
Serafin on suorittanut kauppatieteen opinnot Varsovan kauppakorkeakoulussa sekä oikeustieteen opinnot Varsovan yliopistossa, lisäksi jatko-opintoja Sussexin yliopistossa. Vuosina 1999–2009 hän työskenteli Puolan Euroopan yhdentymiskomitean toimistossa, vuosina 2004–2008 sen analyysi- ja strategiaosaston johtajana. Vuonna 2010 hän toimi Puolan EU-komissaarin Janusz Lewandowskin kansliapäällikkönä, vuosina 2012–2014 Puolan ulkoministeriössä valtiosihteerinä. Joulukuusta 2014 marraskuuhun 2019 hän oli Donald Tuskin kansliapäällikkö tämän toimiessa Eurooppa-neuvoston puheenjohtajana. Vuosina 2020–2023 Serafin toimi Euroopan unionin neuvoston Liikenne-, televiestintä- ja energianeuvoston johtajana. 13. joulukuuta 2023 hänet nimitettiin Puolan pysyväksi edustajaksi EU:ssa.

Serafinia on mediassa kuvattu Donald Tuskin ”oikeaksi kädeksi”, kokeneeksi ja suorapuheiseksi teknokraatiksi ja EU:n hallinnon perin juurin tuntevaksi virkamieheksi.

## Tunnustuksia

* Jälleensyntyneen Puolan ritarikunnan upseeriristi (2014)
* Romanian Ansioritarikunnan komentajamerkki (2020)

## Lähteet
Christian Kelch

**Christian Kelch** (1657 – 1710 Tallinna) oli liivinmaalainen historioitsija, kotoisin Ruotsin Pommerista. Hän palveli vuodesta 1682 kirkkoherrana Liivinmaalla ja kuoli vuoden 1710 lopulla Tallinnassa ruttoon.

Kelch julkaisi 1695 Tallinnassa teoksen *Liefländische Historia*, joka on omistettu Kaarle XI:lle. Myöhemmin hän kirjoitti siihen vuosista 1690–1706 jatkon *Liefländischer Historiæ oder Krieges- und Friedens-Geschichte Continuation*, jonka Johannes Lossius julkaisi Tartossa täydellisenä vasta 1875.

## Lähteet